1. **Sava lalana:**
   * **Adina-menarana (Eksodosy 7:8-12)**
     + Nambaran'Andriamanitra fa ny fanafahana ny Isiraely dia ady izay Izy tenany mihitsy no hiady amin’ireo andriamanitra Egyptiana. (Eks. 12:12; Nom. 33:4).
     + Teo amin’ny satroboninahiny, izay maneho ny fahefany, no nitondran'i Farao bibilava cobra tsara tarehy iray izay maneho ny andriamanibavy Ouadjet.
     + Tamin’ny nanovana ny tehina ho menarana, no nihantsian'Andriamanitra mivantana an’io andriamanibavy io (Eks. 7:10). Mahavita miaro an’i Farao ve izy?
     + Naka tahaka ny fahagagana tamin’ny alalan’ny ombiasy i Satana (Eks. 7:11). Saingy tsy mahay manome aina izy: ny bibilavany dia endrika bibilava ihany. Fa Andriamanitra kosa dia namorona bibilava velona, izay afaka nihinana ireto noforonina tsy misy aina (Eks. 7:12).
     + Nasehon’Andriamanitra teo fa Izy, fa tsy ireo andriamanitra Egyptiana, no manana hery sy fahefana ary fiandrianana.
   * **Mafy fo (Eksodosy 7:13)**
     + Intsivy no anambaran'ny bokin’ny Eksodosy fa Andriamanitra no manamafy ny fon’i Farao (Eks. 4:21; 7:3; 9:12; 10:1; 10:20; 10:27; 11:10; 14:4; 14:8), ary intsivy koa anefa i Farao no voalaza fa nanamafy ny fony. (Eks. 7:13; 7:14; 7:22; 8:15; 8:19; 8:32; 9:7; 9:34; 9:35).
     + Iza ary no tena nanamafy ny fon’i Farao?
     + Tamin’ireo loza dimy voalohany, dia voalaza mazava fa nanamafy ny fony i Farao. Izany hoe nandà, tsy nanaiky ny antson’ny Fanahy Masina mba handefa ny Isiraely izy.
     + Taorian'ny loza fahenina, dia Andriamanitra no nanamafy ny fony (Eks. 9:12). Toa nandalo ny varavaran’ny fibebahana i Farao. Na izany aza, nomena fotoana fanararaotra indray izy tamin’ny loza fahafito, saingy nohamafisiny indray ny fony (Eks. 9:34-35).
     + Nanomboka teo dia voaisy tombo-kase ny anjarany. Nanamafy ny fon’i Farao Andriamanitra satria efa nanapa-kevitra ny tsy hibebaka izy.
2. **Ny loza:**
   * **Loza telo antonintoniny (Eksodosy 7:14-8:19)**
     + *Loza voalohany* : Rà. Iantefany: Hapi, andriamanitra Neily.
       - Ny rano avy tao amin'i Neily no nanome fiainana an’i Egypta. Iza anefa no namorona ny loharano? Nanao toy izany koa ny ombiasy nanova ny rano ho rà, saingy tsy afaka namerina ny mifanohitra amin'izany izy ireo.
     + *Loza faharoa* : Sahona. Iantefany: Héqet, andriamanitra sahona.
       - Dia nanao toy izany indray ireo ombiasy, saingy tsy nahavita nampiala ny sahona.
     + *Loza fahatelo* : Moka. Iantefany: Geb, andriamanitry ny tany.
       - Manome aina avy amin’ny vovoky ny tany (Gen. 1:24)? Tsy nisy fisalasalana intsony ny amin'ny nahatonga ny loza: “Rantsatànan’Andriamanitra ity” (Eks. 8:15). Ary dia nangina ireo ombiasy.
   * **Loza telo tena mafy (Eksodosy 8:20-9:12)**
     + *Loza fahefatra* : Lalitra. Iantefany: Uatchit, andriamanibavin'ny honahona.
       - Voalohany indrindra izao no niarovana ny Israelita tamin'ny loza. Izany no nahatonga an'i Farao hifampiraharaha, saingy tsy nahavita nihazona hatramin'ny farany ny teny nomeny izy.
     + *Loza fahadimy* : Fahafatesan'ny biby. Iantefany: Khnum, andriamanitra mpamorona.
       - Maro ireo andriamanitra manana loham-biby, ka nampietry ny ankamaroan’izy ireo io loza io.
     + *Loza fahaenina* : Vay. Iantefany: Sekhmet, andriamanibavin'ny fanasitranana.
       - Na dia ireo ombiasy aza dia tsy nahasitrana ny tenany (Eks. 9:11). Tsy nanana fisalasalana ny amin’ny niavian’ny loza i Farao. Saingy, tsy nanaiky hiankohoka eo anatrehan’Andriamanitra izy, ka navelan’Andriamanitra hijinja ny vokatry ny fikomiany (Eks. 9:12).
   * **Loza telo mandripaka (Eksodosy 9:13-10:29)**
     + *Loza fahafito* : Havandra. Iantefany: Nout, andriamanibavin'ny lanitra; sy Seth, andriamanitry ny tafiotra.
       - Nosedraina ny finoan’ny Egyptiana. Ireo izay nino dia nahavonjy ny ain’ny mpanompony sy ny biby fiompiny (Eks. 9:20). Tsy nino i Farao, ary na dia niaiky ny fahotany aza izy, dia tsy tena marina ny fiekeny (Eks. 9:27-30).
     + *Loza fahavalo* : Valala. Iantefany: Néper, andriamanitry ny voa.
       - Simba i Egypta, koa ny Egyptiana mihitsy no nitalaho tamin’i Farao mba handefa ny Isiraely. (Eks. 10:7).
     + *Loza fahasivy* : Haizina. Iantefany: Ra, andriamanitra masoandro.
       - Nihato ny fiainana tao Egypta nandritra ny telo andro (afa-tsy tany Gosena). Nomen’Andriamanitra fotoana hieritreretana tsara i Farao, saingy tsy nohararaotiny izany.